62024TJ0273_INF
Unionin yleisen tuomioistuimen tuomio (ensimmäinen jaosto) 25.6.2025 –Ezubov v. neuvosto
(asia T‑273/24)
Yhteinen ulko- ja turvallisuuspolitiikka – Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta toteutetut rajoittavat toimenpiteet – Varojen jäädyttäminen – Jäsenvaltioiden alueelle pääsyä koskeva rajoitus – Luettelo henkilöistä, yhteisöistä ja elimistä, joihin sovelletaan varojen jäädyttämistä ja jotka ovat jäsenvaltioiden alueelle pääsyä koskevien rajoitusten kohteena – Kantajan nimen pysyttäminen luetteloissa – Käsite “johtavasta liike-elämän edustajasta hyötyvä henkilö” – Päätöksen 2014/145/YUTP 2 artiklan 1 kohdan g alakohta – Arviointivirhe
1.
Euroopan unioni – Toimielinten toimien laillisuuden tuomioistuinvalvonta – Ukrainan tilanteen johdosta toteutetut rajoittavat toimenpiteet – Valvonnan laajuus – Näyttö toimenpiteen perusteltavuudesta – Unionin toimivaltaisen viranomaisen velvollisuus osoittaa kyseessä olevia henkilöitä tai yhteisöjä vastaan esitettyjen perusteiden perusteltavuus siinä tapauksessa, että ne riitautetaan – Merkitseminen luetteloihin täsmällisten, konkreettisten ja yhtäpitävien todisteiden kokonaisuuden perusteella – Ei ole – Arviointivirhe
(Euroopan unionin perusoikeuskirjan 47 artikla; neuvoston päätös 2014/145/YUTP, sellaisena kuin se on muutettuna päätöksillä (YUTP) 2024/847 ja (YUTP) 2024/2456; neuvoston asetukset N:o 269/2014, 2024/849 ja 2024/2455)
(ks. 37–41, 52–58, 62, 63 ja 68–73 kohta)
2.
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Rajoittavien toimenpiteiden toteuttamisperusteet – Johtavat liike-elämän edustajat, jotka toimivat Venäjällä, sekä heidän läheiset perheenjäsenensä tai muut luonnolliset henkilöt, jotka hyötyvät heistä – Hyödyn käsite – Minkä tahansa luonteinen huomattava hyöty – Ennen Krimin liittämistä annettu hyöty – Ulkopuolelle jääminen
(Neuvoston päätöksen 2014/145/YUTP, sellaisena kuin se on muutettuna päätöksellä (YUTP) 2023/1094, 2 artiklan 1 kohdan g alakohta; neuvoston asetuksen N:o 269/2014 3 artiklan 1 kohdan g alakohta ja neuvoston asetus N:o 2023/1089)
(ks. 45–49 kohta)
Ratkaisu
1)
Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 12.3.2024 annettu neuvoston päätös (YUTP) 2024/847, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 12.3.2024 annettu neuvoston täytäntöönpanoasetus (EU) 2024/849, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta 12.9.2024 annettu neuvoston päätös (YUTP) 2024/2456 ja Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 12.9.2024 annettu neuvoston täytäntöönpanoasetus (EU) 2024/2455 kumotaan siltä osin kuin Pavel Ezubovin nimi on pysytetty luettelossa henkilöistä, yhteisöistä ja elimistä, joihin kyseisiä rajoittavia toimenpiteitä sovelletaan.
2)
Euroopan unionin neuvosto velvoitetaan korvaamaan oikeudenkäyntikulut.